CELEX: 62020CN0579
Language: da
Date: 2020-11-02 00:00:00
Title: Sag C-579/20: Anmodning om præjudiciel afgørelse indgivet af Rechtbank Den Haag, zittingsplaats Haarlem (Nederlandene) den 2. november 2020 — F, A, G, H og I mod Staatssecretaris van Justitie en Veiligheid

12.4.2021   
            
            
               DA
            
            
               Den Europæiske Unions Tidende
            
            
               C 128/6
            
         
      Anmodning om præjudiciel afgørelse indgivet af Rechtbank Den Haag, zittingsplaats Haarlem (Nederlandene) den 2. november 2020 — F, A, G, H og I mod Staatssecretaris van Justitie en Veiligheid
      (Sag C-579/20)
      (2021/C 128/08)
      Processprog: nederlandsk
      
         Den forelæggende ret
      
      Rechtbank Den Haag, zittingsplaats Haarlem
      
         Parter i hovedsagen
      
      
         Sagsøger: F, A, G, H og I
      
         Sagsøgt: Staatssecretaris van Justitie en Veiligheid
      
         Præjudicielle spørgsmål
      
      
                  1)
               
               
                  Skal kvalifikationsdirektivets (1) artikel 15, litra c), udelukkende give beskyttelse i den undtagelsessituation, hvor graden af vilkårlig vold i forbindelse med international eller intern væbnet konflikt er så høj, at der er alvorlig grund til at antage, at en borger, der vender tilbage til det pågældende land eller i givet fald til det pågældende område, alene ved sin tilstedeværelse dér løber en reel risiko for den i artiklens litra c) omhandlede trussel? Og falder denne undtagelsessituation ind under begrebet »most extreme case of general violence« som omhandlet i dom N.A. mod Det Forenede Kongerige? (2)
                  
                  Såfremt det første spørgsmål besvares benægtende:
               
            
                  2)
               
               
                  Skal kvalifikationsdirektivets artikel 15, litra c), fortolkes således, at også en mindre høj grad af vilkårlig vold end i den førnævnte undtagelsessituation, i forbindelse med en ansøgers personlige stilling og forhold, kan føre til, at der er alvorlig grund til at antage, at en ansøger, der vender tilbage til det pågældende land eller til det pågældende område, løber en risiko for den i dette litra omhandlede trussel?
                  Såfremt det andet spørgsmål besvares bekræftende:
               
            
                  3)
               
               
                  Skal der i denne forbindelse anvendes en glidende skala med en differentiering efter mulige niveauer af vilkårlig vold og det hertil hørende omfang af personlige forhold? Og hvilke personlige og individuelle forhold kan spille en rolle ved bedømmelsen foretaget af den kompetente myndighed og den nationale ret?
                  Såfremt det første spørgsmål besvares bekræftende:
               
            
                  4)
               
               
                  Er kvalifikationsdirektivets artikel 15 opfyldt, såfremt en ansøger, der befinder sig i en situation, hvori der er tale om en mindre grad af vilkårlig vold end i den nævnte undtagelsessituation, og som kan føre bevis for, at han konkret er berørt på grund af (bl.a.) omstændigheder vedrørende hans personlige forhold, udelukkende meddeles subsidiær beskyttelse på grundlag af kvalifikationsdirektivets artikel 15, litra a) og b)?
               
            
         (1)  Europa-Parlamentets og Rådets direktiv 2011/95/EU af 13.12.2011 om fastsættelse af standarder for anerkendelse af tredjelandsstatsborgere eller statsløse som personer med international beskyttelse, for en ensartet status for flygtninge eller for personer, der er berettiget til subsidiær beskyttelse, og for indholdet af en sådan beskyttelse (omarbejdning) (EUT 2011, L 337, s. 9).
      
         (2)  Den Europæiske Menneskerettighedsdomstol, 17.7.2008, CE:ECHR:2008:07l7JUDO02590407.